Klasa: 612-03/25-01/125

Urbroj: 2181-110-25-1

Split, 13. svibnja 2025.

Temeljem odredbe članka 18. Statuta Gradskog kazališta mladih te članka 21. Pravilnika o radu, ravnatelj Gradskog kazališta mladih raspisuje

**NATJEČAJ**

**za popunu radnog mjesta inspicijenta, jedan izvršitelj na neodređeno vrijeme u punom radnom vremenu, uz probni rad od šest mjeseci**

**Uvjeti:**

- VŠS društvenog ili humanističkog smjera ili umjetničkog područja

- 1 godina radnog staža

- znanje rada u programima MS Office

- znanje engleskog jezika

**Kratak opis poslova:**

- rukovodi izvedbom predstave kako je izvorno pripremljena

- poduzima sve potrebne radnje za redovan tok predstave odnosno probe (provjerava

tehničku pripremljenost scene kao i ostale uvjete potrebne za nesmetano odvijanje probe odnosno izvedbe)

- koordinira rad umjetničkog i tehničkog ansambla na probama i izvedbama

- vodi evidenciju o točnom dolasku i nazočnosti svih sudionika probe odnosno izvedbe

- u dogovoru s redateljem organizira termine probi, te o tome pravovremeno obavještava

glumce, tehniku i vanjske suradnike

- pravovremeno obavještava glumce, tehniku i vanjske suradnike o izmjenama rasporeda

probi i izvedbi

- vodi inspicijentsku knjigu

- suflira na probama, a po potrebi i na izvedbama

- zapisuje finalnu verziju teksta predstave

- vodi evidenciju rada glumaca

- podnosi izvješća o probama i izvedbama ravnatelju i voditelju tehnike

- obavlja i druge poslove iz svog djelokruga po nalogu ravnatelja i voditelja tehnike.

Kandidati su dužni uz vlastoručno potpisanu prijavu na natječaj (u kojoj je potrebno navesti ime i prezime, broj mobitela/telefona, e-mail adresu te adresu stanovanja) priložiti:

- životopis

- dokaz o odgovarajućem stupnju obrazovanja

- dokaz o radnom stažu (potvrda o podacima evidentiranim u matičnoj evidenciji Hrvatskog zavoda za mirovinsko osiguranje)

- potvrdu o znanju engleskog jezika (ili vlastoručno potpisana izjava o znanju engleskog jezika)

- vlastoručno potpisana izjava o znanju rada u programima MS Office.

Na natječaj se mogu prijaviti osobe oba spola. Izrazi koji se koriste u ovom natječaju, a imaju rodno značenje, koriste se neutralno i odnose se jednako na ženski i muški spol.

Isprave se prilažu u preslici, a izabrani kandidat predočit će dokumentaciju u izvorniku/ovjerenoj preslici.

Prijavom na natječaj kandidati dozvoljavaju Gradskom kazalištu mladih da prikuplja, koristi i obrađuje njihove osobne podatke navedene u prijavi i priloženoj dokumentaciji samo u svrhu provedbe natječajnog postupka kao i objave obavijesti o rezultatima natječaja, a sukladno propisima koji uređuju zaštitu osobnih podataka. Po dovršetku postupka, Kazalište će dobivene osobne podatke brisati/uništiti osim u slučaju zaposlenja osobe koja daje osobne podatke.

Kandidati koji ostvaruju pravo prednosti pri zapošljavanju prema posebnim propisima, sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17, 98/19, 84/21 i 156/23), članku 48.f Zakona o zaštiti vojnih i civilnih invalida rata (Narodne novine, broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19), članku 48. Zakona o civilnim stradalnicima iz Domovinskog rata (Narodne novine, broj 84/21) te članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13, 152/14, 39/18, 32/20), dužni su se u prijavi na natječaj pozvati na to pravo te imaju prednost u odnosu na ostale kandidate samo pod jednakim uvjetima.

Da bi ostvarili pravo prednosti pri zapošljavanju, kandidati koji ispunjavaju uvjete za ostvarivanje tog prava, dužni su uz prijavu na natječaj priložiti svu propisanu dokumentaciju iz koje je vidljivo spomenuto, prema posebnom zakonu.

Kandidati koji se pozivaju na pravo prednosti pri zapošljavanju u skladu s člankom 102. stavaka 1. – 3. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17, 98/19, 84/21 i 156/23) te na pravo prednosti pri zapošljavanju osoba iz članka 48. stavaka 1. – 2. Zakona o civilnim stradalnicima iz Domovinskog rata (Narodne novine, broj 84/21) koji u trenutku podnošenja prijave ispunjavaju uvjete za ostvarivanje toga prava dužni su uz prijavu na natječaj priložiti sve dokaze o ispunjavanju traženih uvjeta iz natječaja te ovisno o kategoriji koja se poziva na prednost pri zapošljavanju priložiti sve potrebne dokaze dostupne na poveznici Ministarstva hrvatskih branitelja: <https://branitelji.gov.hr/zaposljavanje-843/843>

Kandidati koji se pozivaju na pravo prednosti pri zapošljavanju u skladu s člankom 48.f Zakona o zaštiti vojnih i civilnih invalida rata (Narodne novine, broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19), uz prijavu na natječaj dužni su, pored dokaza o ispunjavanju traženih uvjeta iz natječaja, priložiti i rješenje, odnosno potvrdu iz koje je vidljivo spomenuto pravo, te dokaz o tome na koji način je prestao radni odnos.

Kandidati koji se pozivaju na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13, 152/14, 39/18, 32/20), uz prijavu na natječaj dužni su, pored dokaza o ispunjavanju traženih uvjeta iz natječaja, priložiti i dokaz o utvrđenom statusu osobe s invaliditetom. Dokaz o invaliditetu smatraju se javne isprave na temelju kojih se osoba može upisati u očevidnik zaposlenih osoba s invaliditetom iz članka 13. navedenog Zakona.

Rok za podnošenje prijava je 8 dana od dana objave natječaja. Prijave s životopisom te dokazima o ispunjavanju traženih uvjeta podnose se na hrvatskom jeziku (strane isprave trebaju biti prevedene na hrvatski jezik) i dostavljaju na adresu: Gradsko kazalište mladih, Split, Trg Republike 1, s naznakom „Za natječaj – inspicijent“. Natječaj traje od 15. svibnja 2025.

Natječaj za zasnivanje radnog odnosa objavit će se na mrežnim stranicama Gradskog kazališta mladih i Ministarstva kulture i medija RH.

Urednom prijavom smatra se prijava koja sadrži sve podatke i priloge navedene u tekstu ovoga natječaja. Nepotpune i nepravovremeno pristigle prijave, kao i prijave kandidata koji ne ispunjavaju formalne uvjete iz natječaja, neće se razmatrati.

Gradsko kazalište mladih zadržava pravo provođenja prethodne provjere stručnih i drugih sposobnosti kandidata za radno mjesto.

O rezultatima natječaja kandidati će biti obaviješteni objavom na službenoj mrežnoj stranici Gradskog kazališta mladih [www.gkm.hr](http://www.gkm.hr) u odjeljku O KAZALIŠTU – NATJEČAJI, sukladno čl. 10. st. 1. toč. 10. Zakona o pravu na pristup informacijama (NN 25/13, 85/15 i 69/22), u roku od 8 dana od isteka roka za donošenje odluke o izboru kandidata za radno mjesto. Dostava odluke smatra se obavljenom istekom osmog dana od dana objave odluke na internetskoj stranici. Kandidati koji su se pozvali na pravo prednosti bit će obaviješteni i sukladno odredbama zakona.

RAVNATELJ:

dr. sc. Ivo Perkušić